İFL Çempionşip
İngiltərə Futbol Liqası Çempionşipi (ing. English Football League Championship, tez-tez qısa olaraq Çempionşip (ing. Championship) və ya sponsor adının vurğulanması üçün Skay Bet Çempionşip (ing. Sky Bet Championship) də deyilir və 2004-2016-cı illərdə Futbol Liqası Çempionşipi (ing. Football League Championship) kimi tanınırdı) ― İngiltərə Futbol Liqasının (İFL) ən yüksək divizyonu və Premyer Liqadan sonra İngiltərə futbol liqası sistemində səviyyəcə 2-ci futbol liqası. İngiltərə və Uels komandalarının yarışdıqı liqada ilk iki yeri tutan klublar birbaşa, 3, 4, 5, 6-cı yerləri tutan klublar isə aralarında pley-off oynayaraq Premyer Liqaya yüksəlirlər. Sezon sonunda son üçüncü yerdə qərarlaşan klublar isə İngiltərə 1-ci Liqasına enirlər.